2022.12.13.
HU
Az Európai Unió Hivatalos Lapja
L 319/55
(4)
A Phytophthora ramorum (uniós izolátumok) Werres, De Cock & Man in’t Veld a dísznövények szaporítóanyagaival, valamint a gyümölcstermő növények szaporítóanyagaival, illetve a gyümölcstermesztésre szánt gyümölcstermő növényekkel kapcsolatban szerepel az (EU) 2019/2072 végrehajtási rendelet IV. mellékletének D. és J. részében, mivel megfelel a vizsgálatköteles nemzárlati károsítóként való jegyzékbe vétel követelményeinek.
Ezért indokolt az említett károsítót a 93/49/EGK irányelv mellékletében és a 2014/98/EU végrehajtási irányelv II. mellékletében felsorolni.
(5)
A 2014/98/EU végrehajtási irányelvbe a Phytophthora ramorum (uniós izolátumok) Werres, De Cock & Man in’t Veld károsítónak a gyümölcstermő növények szaporítóanyagaiként, illetve a gyümölcstermesztésre szánt gyümölcstermő növényként használt egyes ültetésre szánt növényeken való jelenléte elleni intézkedéseket is bele kell foglalni.
(6)
A Candidatus Phytoplasma australiense Davis et al. uniós zárlati károsítóként szerepel az (EU) 2019/2072 végrehajtási rendelet II. mellékletében, és törölték az uniós vizsgálatköteles nemzárlati károsítóknak az említett rendelet IV. mellékletében szereplő jegyzékéből.
Ezért az említett károsítót a Fragaria L. gyümölcstermő növények szaporítóanyagai és gyümölcstermesztésre szánt gyümölcstermő növényei tekintetében törölni kell az uniós vizsgálatköteles nemzárlati károsítóknak a 2014/98/EU végrehajtási irányelv I. mellékletében szereplő jegyzékéből, valamint az említett irányelv IV. mellékletéből.
(7)
A 2014/98/EU végrehajtási irányelv előírja, hogy a prebázis, bázis és certifikált (tanúsított) anyanövényekből vagy C. A.C. (Conformitas Agraria Communitatis) szaporítóanyagból előállított anyagokról a létesítményekben, a földterületeken és a tételekben a IV. melléklet követelményei szerint elvégzett vizuális vizsgálat útján ki kell mutatni, hogy az érintett nemzetség vagy faj tekintetében mentes az említett irányelv I. és II. mellékletében felsorolt uniós vizsgálatköteles nemzárlati károsítóktól.
(8)
Az (EU) 2019/2072 végrehajtási rendelettel való összhang biztosítása érdekében a károsítómentesnek nyilvánított területek tekintetében a prebázis, bázis és certifikált (tanúsított) anyanövényekből vagy C.A.C.
szaporítóanyagból előállított anyagok vizuális vizsgálatára, mintavételére és tesztelésére vonatkozó követelmény alóli kivételt is be kell vezetni a 2014/98/EU végrehajtási irányelvbe.
(9)
Az (EU) 2017/925 bizottsági végrehajtási határozat (7) ideiglenesen engedélyezte egyes tagállamok számára, hogy tanúsítsanak egyes gyümölcstermő növényfajokhoz tartozó, nem rovarmentes környezetben, szabadföldön előállított prebázis szaporítóanyagokat.
A Franciaországnak e tekintetben megadott engedély 2018. december 31-én lejárt.
A 2014/98/EU végrehajtási irányelv IV. mellékletének 4.
szakaszában a Cydonia oblonga Mill.
prebázis szaporítóanyagára vonatkozó „A termesztési helyre, a termőhelyre vagy a területre vonatkozó követelmények” című részt ezért törölni kell, hogy tükrözze az említett engedély érvényességének lejártát.
(10)
A 2014/98/EU végrehajtási irányelv elfogadása óta a tagállamok tapasztalatai azt mutatják, hogy a Candidatus Phytoplasma pyri Seemüller & Schneider elleni, a gyümölcstermő növények szaporítóanyagai és a gyümölcstermő növények teljes tételeinek a termesztési helyen tüneteket mutató növényi szaporítóanyagok és gyümölcstermő növények észlelését követően a forgalomba hozatalból való kizárására irányuló intézkedések aránytalanok az adott növényegészségügyi kockázathoz képest.
A 2014/98/EU végrehajtási irányelvet módosítani kell az (EU) 2019/2072 végrehajtási rendeletben szereplő, a Candidatus Phytoplasma pyri Seemüller & Schneider elleni felülvizsgált kockázatkezelési intézkedésekkel való összhang biztosítása érdekében.
A tüneteket mutató növényi szaporítóa­ nyagokat és ültetési anyagokat gyökerestől el kell távolítani és azonnal meg kell semmisíteni.
(11)
A 2014/98/EU végrehajtási irányelv 32. cikkével összhangban a tagállamok 2022. december 31-ig engedélyezhetik területükön a 2017. január 1. előtt meglévő prebázis, bázis és certifikált (tanúsított) anyanövényekből vagy C.A.C.
szaporítóanyagból előállított szaporítóanyagok és ültetési anyagok forgalmazását, még akkor is, ha a szóban forgó szaporító-, illetve ültetési anyagok az említett végrehajtási irányelv követelményeinek nem felelnek meg. A jogszabályok végrehajtásával kapcsolatos tagállami tapasztalatok azt mutatják, hogy a növényi szaporítóanyagok és gyümölcstermő növények uniós minősítési rendszerének hatálya nem terjed ki a vetőmagok és palánták minősítésére.
Ezért a jelenlegi átmeneti intézkedéseket továbbra is csak a vetőmagok és palánták termesztésére kell alkalmazni az ezen szaporítóanyagok esetében az említett irányelv követelményeihez való alkalmazkodáshoz szükséges idő miatt.
Az említett szaporítóanyagok kereskedelmében bekövetkező zavarok elkerülése érdekében ezt a határidőt 2029. december 31-ig meg kell hosszabbítani.
(7) A Bizottság (EU) 2017/925 végrehajtási határozata (2017. május 29.) az egyes gyümölcstermő növényfajokhoz tartozó, nem rovarmentes környezetben, szabadföldön előállított prebázis szaporítóanyagok tanúsításának egyes tagállamok számára történő ideiglenes engedélyezéséről és az (EU) 2017/167 végrehajtási határozat hatályon kívül helyezéséről (HL L 140., 2017.5.31., 7. o.).